钦定古今图书集成/明伦汇编/皇极典/第135卷 > 元二十一
## 钦定古今图书集成/明伦汇编/皇极典/第135卷 > 元二十一

### 顺帝本纪一

按《元史顺帝本纪》，“顺帝名妥懽贴睦尔，明宗之长子。
母罕禄鲁氏，名迈来迪，郡王阿儿厮兰之裔孙也。初，
太祖取西北诸国，阿儿厮兰率其众来降，乃封为郡
王，俾领其部族。及明宗北狩，过其地，纳罕禄鲁氏，延
祐七年四月丙寅，生帝于北方。当泰定帝之崩，太师
燕铁木儿与诸王大臣迎立文宗。文宗既即位，以明”
宗嫡长，复遣使迎立之。明宗即位于和宁之北，而立
文宗为皇太子。及明宗崩，文宗复正大位。至顺元年
四月辛丑，明宗后八不沙被谗遇害，遂徙帝于高丽，
使居大青岛中，不与人接。阅一载，复诏天下，言“明宗
在朔漠之时，素谓非其己子，移于广西之静江。”三年
八月己酉，文宗崩。燕铁木儿请文宗后立太子燕帖
古思，后不从，而命立明宗次子懿璘只班，是为宁宗。
十一月壬辰，宁宗崩，燕铁木儿复请立燕帖古思。文
宗后曰：“吾子尚幼，妥懽贴睦尔在广西，今年十三矣，
且明宗之长子，礼当立之。”乃命中书左丞阔里吉思
迎帝于静江，至良乡，具卤簿以迓之。燕铁木儿既见
帝，并马徐行，具陈迎立之意。帝幼且畏之，一无所答。
于是燕铁木儿疑之，故帝至京久不得立。适太史亦
言帝不可立，立则天下乱，以故议未决。迁延者数月，
国事皆决于燕。铁木儿奏文宗后而行之。俄而燕铁
木儿死，后乃与大臣定议立帝，且曰：“万岁之后，其传
位于燕帖古思，若武宗、仁宗故事。诸王宗戚奉上玺
绶劝”进。四年六月己巳，帝即位于上都，诏曰：“洪惟我
太祖皇帝受命于天，肇造区夏。世祖皇帝奄有四海，
治功大备，列圣相传，丕承前烈。我皇祖武宗皇帝入
纂大统，及致和之季，皇考明宗皇帝远居沙漠，札牙
笃皇帝戡定内难，让以天下。我皇考宾天札牙笃皇
帝复正宸极，治化方隆，奄弃臣庶。今皇太”后召大臣
燕铁木儿、伯颜等曰：“昔者阔彻、脱脱木儿、只儿哈郎
等谋逆，以明宗太子为名。又先为八不沙，始以妒忌，
妄构诬言，疏离骨肉。逆臣等既正其罪，太子遂迁于
外。”札牙笃皇帝后知其妄，寻至大渐。《顾命》有曰：“朕之
大位，其以朕兄子继之。”时以朕远征南服，以朕弟懿
璘只班登大位，以安百姓，“乃遽至大故。皇太后体承
札牙笃皇帝遗意，以武宗皇帝之元孙，明宗皇帝之
世嫡，以贤以长，在予一人，遣使迎还，征集宗室诸王
来会，合辞推戴。今奉皇太后勉进之笃，宗亲大臣恳
请之至，以至顺四年六月初八日，即皇帝位于上都。”
於戏！惟天惟祖宗全付予有家，栗栗危惧，若涉渊冰，
罔知攸济。“尚赖宗亲臣邻，交修不逮，以底隆平，其赦
天下。”时有阿鲁辉帖木儿者，明宗亲臣也，言于帝曰：
“天下事重，宜委宰相决之，庶可责其成功。若躬自听
断，则必负恶名。”帝信之，由是深居宫中，每事无所专
焉。辛未，命伯颜为太师、中书右丞相、上柱国、监修国
史，兼奎章阁大学士，领学士院、太史院、回回、汉人司
天监事撒敦为太傅、右丞相。是月，大霖雨，京畿水，平
地丈馀，饥民四十馀万，诏以钞四万锭赈之。泾河溢，
关中水灾。黄河大溢，河南水灾，两淮旱，民大饥。秋七
月，霖雨。潮州路水。己亥，太阴犯房宿。八月壬申，巩昌、
徽州山崩。是月，立燕铁木儿女伯牙吾氏为皇后。九
月甲午，太阴犯填星。乙未，太阴犯天江。甲寅，中书省
臣言：“官员递陞，窒碍选法。今请自省、院、台官外，其馀
不许递陞。”从之。丁巳，太阴犯填星。己未，太阴犯氐宿。
庚申，诏太师、右丞相伯颜，太傅、左丞相撒敦专理国
家大事，其馀官不得兼领三职。秦州山崩。赈恤宁夏
饥民五万三千人。二月，诏免儒人役。冬十月甲子，太
阴犯斗宿。丙寅，凤州山崩。戊辰，改元。诏曰：“在昔世祖
皇帝绍开丕图，稽古建元，立经陈纪，列圣相承，恪遵
成宪。肆予冲人，嗣大历服。兹图治之云初，嘉与民而
更始，乃新纪号，诞告多方。其以至顺四年为元统元
年。於戏！一元运于四时，惟裁成之有道。大统绵于万
世，思保佑于无疆。”中书省臣言：“凡朝贺遇雨，请便服
行礼。”从之。己巳，加知枢密院事荅剌罕荅里金紫光
禄大夫。庚午，诏以察罕脑儿宣慰司人民，止令应当
徽政院差发。癸酉，云南傀罗土官浑邓马弄来贡方
物。诏以其地陞立散府。丁丑，依皇太后行年之数，释
放罪囚二十七人。庚辰，奉文宗皇帝及太皇太后御容于大承天护圣寺，命左丞相撒敦“为隆祥使，奉其
祭祀。”乙酉，诏“以高邮府为伯颜食邑。”戊子，封撒敦为
荣王，食邑。庐州唐其势袭父封为太平王，进阶金紫
光禄大夫。庚寅，中书省臣请集议武宗、英宗、明宗三
朝皇后陞祔。十一月辛卯朔，罢富州金课。甲午，太阴
犯垒壁阵。丙申，巩昌成纪县地裂山崩，令有司赈被
灾人民。丁酉，享于太庙。辛丑，起棕毛殿。丙午，申饬盐
运司。辛亥，江西、湖广、江浙、河南复立榷茶运司。追谥
札牙笃皇帝为圣明元孝皇帝，庙号文宗。时寝庙未
建，于英宗室次权结彩殿，以奉安神主。封伯颜为秦
王，锡金印。是日，秦州山崩地裂。夜，太阴犯太微东垣
上相。壬子，太阴犯填星。癸丑，太阴犯亢宿。乙卯，以燕
铁木儿平江所赐田五百顷，复赐其子唐其势。罢河
间大报恩寺诸色人匠总管府。江、浙旱饥，发义仓粮，
募富人入粟以赈之。诏秦王、右丞相伯颜、荣王左丞
相撒敦统百官总庶政。十二月庚申，命伯颜提调彰
德、威武卫。乙丑，广西徭寇湖南，陷道州，千户郭震战
死，寇焚掠而去。壬申，遣省、台官分理天下“囚，罪状明
者处决，冤者辨之，疑者谳之，淹滞者罪其有司”，以奴
列伱他代其父塔剌赤为耽罗国军民安抚使司达
鲁花赤，锡三珠虎符。癸酉，太阴犯鬼宿。甲戌，秃坚帖
木儿致仕，锡太尉印，置僚属。乙亥，为皇太后，置徽政
院，设官属三百六十有六员。太白犯壁垒阵，太阴犯
轩辕。己卯，太阴犯进贤。癸未，太阴犯东咸。

元统二年春正月庚寅朔，雨血于汴梁，著衣皆赤。辛
卯，东平须城县、济宁、济州、曹州济阴县水灾，民饥，诏
以钞六万锭赈之。以御史大夫脱别台为中书平章
政事，阿里海牙为河南行省左丞相。丁酉，享于太庙。
戊戌，四川大盘洞蛮谋谷什用遣男谋者什用来贡
方物，即其地立盘顺府，命谋谷什用为知府。遣吏部
尚书帖住、礼部郎中智熙善使交趾，以《授时历》赐之。
太阴犯轩辕。癸卯，敕僧道与民一体充役。己酉，以上
文宗皇帝谥号，遣官告祭于南郊。庚戌，太阴犯房宿。
甲寅，罢广教总管府，立行宣政院。乙卯，云南土酋姚
安路总管高明来献方物，钖符印遣之。二月己未朔，
诏内外兴奉学校。癸亥，广西徭寇边，杀官吏。广海官
巳除而未上者，罪之。甲子，塞北东凉亭雹，民饥，诏上
都留守发仓廪赈之。乙丑，命有司以时给宿卫冬衣。
以燕不邻为太保，置僚属。戊辰，封也真也不千为昌
宁王，锡金印。癸酉，太阴犯太微上相。丁丑，封皇姑妥
妥辉为英寿大长公主。癸未，安丰路旱饥，敕有司赈
粜麦万六千七百石。甲申，太庙木陛坏，遣官告祭。丁
亥，太白经天。是月，滦河、漆河溢，永平诸县水灾，赈钞
五千锭。瑞州路水，赈米一万石。三月己丑朔，诏“科举
取士，国子学积分膳学钱粮，儒人役免，悉依累朝旧
制，学校官选有德行学问之人以充。”辛卯，以阴阳家
言，罢造作四年。太阴犯填星。癸巳，广西猺贼复起，杀
同知元帅吉列思，掠库物。遣右丞秃鲁迷失将兵讨
之。复立西番巡捕都元帅府。罢广谊司，复立覆实司。
赠吉烈思官，令其子孙袭职。庚子，杭州、镇江、嘉兴、常
州、松江、江阴水旱疾疫，敕有司发义仓粮，赈饥民五
十七万二千户。癸卯，月食既。甲辰，中书省臣言：“兴和
路起建佛事，一路所费，为钞万三千五百三十馀锭，
请依上都、大都例，给膳僧钱，节其冗费。”从之。乙巳，中
书省臣言：“益都、真定盗起，请选省院官往督捕之，仍
募能擒获者倍其赏，获三人者与一官。”从之。丁未，以
河南行省左丞相阿里海牙为江浙行省左丞相。壬
子，广西庆远府猺贼寇全州，诏平章政事探马赤统
兵二万人击之。丁巳，诏蒙“古、色目犯奸盗诈伪之罪
者，隶宗正府，汉人、南人犯者属有司。”是月，山东霖雨，
水涌，民饥，赈粜米二万二千石。淮西饥，赈粜米三万
石。湖广旱，自是月不雨至于八月。夏四月戊午朔，日
有食之。庚申，封宗室蛮子为文济王。乙丑，命顺元等
处军民宣抚使、八番等处沿边宣慰使伯颜溥花承
袭父职。丙寅，罢龙庆州黑峪道、上胜火儿站。庚午，诏
云南出征军士亡殁者，人赐钞二锭以葬。壬申，命唐
其势为总管。高丽、女直、汉军万户府达鲁花赤，与马
札儿台并为御史大夫。丁丑，太白经天。戊寅，太白昼
见。己卯，奉圣明元孝皇帝、文宗神主祔于太庙，躬行
告祭之礼，乐用宫悬，礼三献。先是，御史台臣言：“郊庙，
国之大典，王者必行亲祀之礼，所以尽尊尊亲亲之
诚，宜因陞祔，有事于太庙。”帝从之。是日，罢夏季时享。
诏加荣王左丞相撒敦开府仪同三司、上柱国、录军
国重事，食邑庐州。复立杭州四隅录事司。太白昼见。
壬午，复如之。帝嘉许衡辅世祖以不杀一天下，特录
其孙从宗为章佩监、异珍库提点。癸未，立盐局于京
师南北城，官自卖盐，以革专利之弊。乙酉，中书省臣
言：“佛事布施，费用太广。以世祖时较之，岁增金三十
八锭、银二百三锭四十两、缯帛六万一千六百馀匹、
钞二万九千二百五十馀锭。请除累朝期年忌日之
外，馀皆罢。”从之。是月，车驾时巡上都。益都、东平路水设酒禁。大名路桑麦灾。成州旱饥，诏出库钞及发常
平仓米赈之。河南旱，自是月不雨，至于八月。五月己
丑，诏威武西宁王阿哈伯之子亦里黑赤袭其父封。
宦者孛罗帖木儿传皇后旨，取盐十一万引入中政
院。辛卯，以唐其势代撒敦为中书左丞相，撒敦仍商
量中书省事。壬辰，命中书平章政事撒的领蒙古国
子监。癸巳，罢洪教提点所。戊申，诏文济王蛮子镇大
名，云南王阿鲁镇云南，给银字圆牌。是月，中书省臣
言：“江浙大饥，以户计者五十九万五百六十四，请发
米六万七百石、钞二千八百锭，及募富人出粟，发常
平、义仓赈之，并存海运粮七十八万三百七十石，以
备不虞。”从之。诏：王侯、宗戚、军站人匠、“鹰坊、控鹤但隶
京师诸县者，令所在一体役之。”赠故中书平章政事
王泰亨谥清宪。旧令，三品以上官，立朝有大节及有
大功勋于王室者，得赐功臣号及谥。时寖冗滥失实，
惟泰亨在中书时，安南请佛书，乞以《九经》赐之，使高
丽不受礼遗，为尚书贫不能自给，故特赐是谥。赠漳
州万户府知事阚文兴英毅侯，妻王氏贞烈夫人，庙
号双节。六月丁巳朔，中书省臣言：“云南、大理、中庆诸
路曩，因脱肩败狐反叛，民多失业，加以灾伤民饥，请
发钞十万锭，差官赈恤。”从之。戊午，淮河涨，淮安路山
阳县满浦、清冈等处，民畜房舍多漂溺。丙寅，宣德府
水灾，出钞二千锭赈之。乙亥，唐其势辞左丞相不拜，
复命撒敦为左丞相。辛巳，诏蒙古、色目人行父母丧。
癸未，复立缮工司，造缯帛。乙酉，赠燕铁木儿公忠开
济弘谟同德翊运佐命功臣、开府仪同三司、“太师、中
书右丞相，追封德王，谥忠武。”是月，彰德雨白毛。大宁、
广宁、辽阳、开元、沈阳、懿州水、旱、蝗，大饥，诏以钞二万
锭遣官赈之。秋七月丁亥，戒阴阳人毋得于贵戚之
家妄言祸福。辛卯，祭太祖、太宗、睿宗三朝御容，罢秋
季时享。壬辰，帝幸大安阁。是日，宴侍臣于奎章阁。甲
午，太白昼见。己亥，太白经天。壬寅，诏蒙古、色目人犯
盗者免刺。甲辰，太白经大。丙午，复如之。帝幸楠木亭。
己酉，太白昼见。夜有流星，大如酒杯，色赤，长五尺馀，
光明烛地，起自天津，没于离宫之南。庚戌，太白经天。
壬子，复如之。夜，荧惑犯鬼宿。癸丑、甲寅，太白复经天。
是月，池州、青阳、铜陵饥，发米一千石，及募富民出粟
赈之。八月丙辰朔，太白经天，凡四日。戊午，祭社稷。癸
亥，太白经天。丙寅至戊辰，太白复经天。辛未，赦天下。
京师地震，鸡鸣山崩，陷为池，方百里，人死者甚众。自
是日至甲戌，太白经天。丁丑、己卯，复如之，夜，犯轩辕。
庚辰至壬午，太白复经天。癸未，中书平章政事阿里
海牙罢。是月，南康路诸县旱蝗，民饥，以米十二万三
千石赈粜之。九月庚寅，太白经天。辛卯，车驾还自上
都。壬辰，太阴入南斗。癸巳，太白犯灵台。甲午，太白经
天。猺贼陷贺州，发河南、江浙、江西、湖广诸军及八番
义从军，命广西宣慰使都元帅章伯颜将以击之。乙
未，太白经天。己亥、壬寅，复如之。乙巳，太白犯太微垣。
壬子，吉安路水灾，民饥，发粮二万石赈粜。夜，太白犯
太微垣。冬十月乙卯朔，正内外官朝会仪，班次一依
品从。戊午，享于太庙。辛酉，以侍御史许有壬为中书
参知政事。癸亥，太白犯太微上相，复犯进贤。丁卯，立
湖广黎兵屯田万户府，统千户一十三所，每所兵千
人，屯户五百，皆土人为之，官给田土、牛种、农器，免其
差徭。又创立武安县。移石山寨巡检司于清水寨，立
霍丘县淮阴乡临水山巡检司。改乾宁军民安抚司
曰乾宁安抚司。乙亥，太阴犯轩辕，太白犯填星。己卯，
奉玉册玉宝，上皇太后尊号曰赞天开圣仁寿徽懿
昭宣皇太后，诏曰：“朕登大宝，君临万方，永惟大母拥
佑之勤，神器奠安，海宇宁谧，实慈训之致然也。爰协
众议，再举徽称，而皇太后以文宗皇帝未祔于庙，至
诚谦抑，弗赐俞允。今告祔礼成，亦既阅岁，始徇所请，
乃以吉日奉上尊号，思与普天同兹大庆。其赦天下，
免今年民租之半，内外官四品以下减一资。却天鹅
之献。”癸未，命台、宪部官各举材堪守令者一人。十一
月戊子，中书省臣请发两艐船下番，为皇后营利。济
南莱芜县饥，罢官冶铁一年。辛卯，赐行宣政院废寺
钱一千锭，以营公廨。乙未，填星犯亢宿。庚戌，荧惑犯
太微垣。是月，镇南王孛罗不花来朝。十二月，立道州
永明县白面墟、江华县涛墟巡检司各一，以镇遏猺
贼。甲戌，诏整治学校。是岁，禁私刱寺观、庵院，僧道入
钱五十贯，给度牒方出家。

至元元年春正月癸巳，申命廉访司察郡县劝农官
勤惰，达大司农司，以凭黜陟。乙未，立徽政院属官侍
正府。丙午，云南妇人一产三男。二月甲寅朔，革冗官。
乙卯，车驾将田于柳林，御史台臣谏曰：“陛下春秋鼎
盛，宜思文皇付托之重，致天下于隆平。况今赤县之
民，供给繁劳，农务方兴，而驰骋冰雪之地，倘有衔橛
之变，奈宗庙社稷何！”遂止。丁巳，立缥甸散府一，穆由
甸、范陵甸军民长官司二。以蓟州宝坻县稻田提举
司所辖田土赐伯颜。戊午，祭社稷。甲戌，荧惑逆行入太微。己卯，以上皇太后册宝，遣官告祭天地。三月癸
未朔，诏遣五府官决天下囚。御史台臣言：“丞相已领
军国重事，省、院、台官俱不得兼领各卫。”从之。平伐都
云，定云酋长宝郎、天都虫等来降，即其地复立宣抚
司，参用其土酋为官。辛卯，以上皇太后宝册，遣官告
祭太庙。壬辰，河州路大雪十日，深八尺，牛羊驼马冻
死者十九，民大饥。丙申，中书省臣言：“甘肃甘州路十
字寺，奉安世祖皇帝母别吉太后于内，请定祭礼。”从
之。丁酉，以霑益州所辖罗山、石梁、交水三县并归巡
检司月食。己亥，龙兴路饥，出粮九万九千八百石赈
其民。庚子，御史台臣言：“高丽为国，首效臣节，而近年
屡遣使往选取媵妾，至使生女不举，女长不嫁。乞赐
禁止。”从之。中书省臣言：“帝生母太后神主，宜于太庙
安奉。”命集议其礼。甲辰，山东、河间、两淮、福建四处增
盐课“一十八万五千引。”中书请权罢征，止令催办正
额。乙巳，以中书左丞王结、参知政事许有壬知经筵
事。封安南世子陈端午为安南国王。是月，益都路沂
水、日照、蒙阴、莒县旱饥，赈米一万石。夏四月癸丑朔，
诏“诸官非节制军马者，不得佩金虎符。”辛酉，享于太
庙。以江南行御史台中丞不花为中书省参知政事。
壬戌，太阴犯左执法。丙寅，诏以钞五十万锭。命徽政
院散给达达兀鲁思、怯薛丹、各爱马。己巳，加唐其势
开府仪同三司。己卯，诏翰林国史院纂修累朝《实录》
及后妃、功臣列传。庚辰，罢功德、典瑞、营缮、集庆、翊正、
群玉、缮工、金玉珠翠诸提举司。以撒的为御史大夫。
禁犯御名。是月，河南旱，赈恤芍陂屯军粮两月。五月
壬午朔，皇太后以“膺受宝册，恭谢太庙。”丙戌，占城国
遣其臣剌忒纳瓦儿撒来献方物，且言交趾遏其贡
道，诏遣使宣谕交趾。戊子，车驾时巡上都，遣使者诣
曲阜孔子庙致祭。加伯撒里金紫光禄大夫。壬辰，命
严谥法以绝冒滥。京畿民饥，诏有司议赈恤。癸卯，太
阴犯垒壁阵。甲辰，伯颜请以右丞相让唐其势，诏不
允，命唐其势为左丞相。是月，永新州饥，赈之。六月辛
酉，有司言“甘肃撒里畏产金银，请遣官税之。”壬戌，太
阴犯心宿。癸酉，禁服色不得僣上。乙亥，罢江淮财赋
总管府所管杭州、平江、集庆三处提举司，以其事归
有司。诏湖南宣慰使司兼都元帅府，总领所辖诸路
镇守军马。庚辰，伯颜奏“唐其势及其弟塔剌海谋逆”，
诛之，执皇后伯牙吾氏，幽于别所。大霖雨。秋七月辛
巳朔，以马札儿台、阿察赤并为御史大夫。壬午，伯颜
杀皇后伯牙吾氏于开平民舍。丁亥，享于太庙。壬辰，
加马札儿台银青荣禄大夫、开府仪同三司，领承徽
寺。乙未，太阴犯垒壁阵。壬寅，专命伯颜为中书右丞
相，罢左丞相不置。癸卯，立脱脱禾孙于察罕脑儿之
地。乙巳，罢燕铁木儿、唐其势举用之人。戊申，诛荅里
及剌剌等于市。诏曰：“曩者文宗皇帝以燕铁木儿尝
有劳伐，父子兄弟显列朝廷，而辄造事衅，出朕远方。”
文皇寻悟其妄，有旨传次于予。燕铁木儿贪利幼弱，
复立朕弟懿璘“质班，不幸崩殂。今丞相伯颜追奉遗
诏，迎朕于南，既至大都，燕铁木儿犹怀两端，迁延数
月，天陨厥躬。伯颜等同时翊戴，乃正宸极。后撒敦、荅
里唐其势相袭用事，交通宗王晃火帖木儿，图危社
稷，阿察赤亦尝与谋，赖伯颜等以次掩捕，明正其罪。
元凶构难，贻我太皇后震惊，朕用兢惕。永惟皇太后
后其所生之子，一以至公为心，亲挈大宝，畀予兄弟。
迹其定策两朝，功德隆盛，近古罕比。虽尝奉上尊号，
揆之朕心，犹为未尽。已命大臣特议加礼。伯颜为武
宗，捍御北边，翼戴文皇，兹又克清大憝，明饬国宪，爰
赐荅剌罕之号，至于子孙，世世永赖。可赦天下。”是月，
西和州、徽州雨雹，民饥，发米赈贷之。八月辛亥朔，荧
惑犯氐宿。戊午，祭社稷。癸亥，诏以岐阳王完者帖木
儿知枢密院事，帖木儿不花并为御史大夫。甲子，加
完者帖木儿太傅。戊寅，道州、永兴水灾，发米五千石
及义仓粮赈之。己卯，议尊皇太后为太皇太后，许有
壬谏，以为非礼，不从。是月，广西猺反，命湖广行省右
丞完者讨之。沅州等处民饥，赈米二万二千七百石。
九月庚辰朔，车驾驻扼胡岭。丙戌，赦。丁亥，封知枢密
院事阔里吉思为宜国公、太保、中书平章政事定住
为宣德王。夜，太阴犯斗宿。庚寅，太阴犯垒壁阵。庚子，
加中书平章政事彻里帖木儿银青荣禄大夫。命有
司造太皇太后玉册、玉宝。御史台臣言：“国朝初用宦
官不过数人，今内府执事不下千馀，乞依旧制裁减
冗滥，广仁爱之心，省糜费之患。”从之。丙午，诏以乌撒、
乌蒙之地隶四川行省。是月，耒阳、常宁、道州民饥，以
米万六千石并常平米赈粜之。车驾还自上都，以京
畿盐换羊二万口。冬十月甲寅，荧惑犯南斗。丙辰，以
大司农塔失海牙为太尉，置僚属商议中书省事。丁
巳，以塔失帖木儿为太禧院使，议军国重事。流晃火
帖木儿、荅里唐其势子孙于边地。诏“海道都漕运万
户府船户，与民一体充役。”壬戌，加御史大夫帖木儿

之亲，监察御史以为言，故“斥之。”选省、院、台、宗正府通
练刑狱之官分行各道，与廉访司审决天下囚。甲子，
太阴犯昴宿。丁卯，太阴犯斗宿。戊辰，太白昼见。以宗
王亦思干儿弟撒昔袭其兄封。监察御史吕思诚等
十九人劾奏彻里帖木儿之罪，不听，皆辞去，惟陈允
文以不署名留。辛未，太皇太后玉册、玉宝成，遣官告
祭于太庙。是月，以伯颜独任中书右丞相，诏天下。十
一月庚辰，敕以所在儒学贡士庄田租给宿卫衣粮。
诏罢科举。甲申，太白经天。乙酉，伯颜请内外官悉循
资铨注，今后无得保举，涩滞选法，从之。癸巳，命知枢
密院事马札儿台领武备寺。丙戌，太白经天。己丑，辰
星犯房宿。甲午，以燕铁木儿、唐其势荅里所夺高丽
田宅，还其王阿剌忒纳失里。丁酉，以户部尚书徐奭、
吏部尚书定住参议中书省事。戊戌，召前知枢密院
事福丁、失剌不花、撒儿的哥还京师。初，二人以帝未
立，谋诛燕铁木儿，为所诬贬，故止之。己亥，太阴犯太
微垣。庚子，太阴犯左执法。辛丑，下诏改元。诏曰：“朕祗
绍天明，入纂丕绪，于今三年。夙夜寅畏，罔敢怠荒。兹
者年谷顺成，海宇清谧。朕方增修厥德，日以敬天恤
民为务。属太史上言，星文示儆，将朕德菲薄，有所未
逮。欤天心仁爱，俾予以治，有所告戒。欤弭灾有道，善
政为先？更号纪年，实惟旧典。惟世祖皇帝在位长久，
天人协和，诸福咸至，祖述之志，良切朕怀。今特改元
统三年，仍为至元元年。遹遵成宪，诞布宽条。庶格祯
祥，永绥景祚。”赦天下。立常平仓。丁未，赐知枢密院事
彻里帖木儿三珠虎符。十二月己酉朔，荆门州献紫
芝，以廪给司属通政院，加知枢密院事阔里吉思银
青荣禄大夫，兼左翊蒙古侍卫亲军都指挥使。壬子，
太阴犯垒壁阵。乙卯，命云南行省造军士钱粮新旧
之籍。丙辰，制省诸王、公主、驸马饮膳之费。诏征高丽
王阿剌忒纳失里入朝。丁巳，诏伯颜领宫相府。戊午，
日赤如赭。辛酉，太白犯垒壁阵。壬戌，拨庐州、饶州牧
地一百顷。赐宣让王帖木儿不花。命四川、云南、江西
行省保选蛮夷官，以俟铨注。乙丑，奉玉册玉宝，上太
皇太后尊号曰“赞天开圣徽懿宣昭”贞文慈佑储善
衍庆福元太皇太后诏曰：“钦惟太皇太后，承九庙之
托，启两朝之业，亲以大宝，付之眇躬。尚依拥佑之慈，
恪遵仁让之训。爰极尊崇之典，以昭报本之忱。庸上
徽称，宣告中外。”命宣政院使末吉以司徒就第。太白
犯轩辕夫人星。丙寅，太白经天。丁卯，复如之。夜，太阴
犯右执法。庚午，太白经天。壬申，复如之。癸酉，岁星昼
见。乙亥，太白、岁星皆昼见。丙子，安庆、蕲、黄地震。丁丑，
西番贼起，遣兵击之。戊寅，蒙古国子监成。是日，太白
经天，岁星昼见。是月，宝庆路饥，赈粜米三千石。闰月
乙酉，诏四川盐运司于盐井仍旧造盐，馀井听民煮
造，收其课十之三。荧惑犯垒壁阵。丁亥，日赤如赭，凡
二日。戊子，复以宗正府为大宗正府。壬辰，诏宗室脱
脱木儿袭封荆王，赐金印。命掌忙来诸军，设立王府
官属。丁酉，御史大夫撒的加银青荣禄大夫，领奎章
阁知经筵事。戊戌，御史台臣复劾奏中书平章政事
撒里帖木儿罪，罢之。庚子，太阴犯心星。壬寅，流撒里
帖木儿于南安，太阴犯箕宿。癸卯，太阴犯南斗。丙午，
诏平章政事塔失海牙领都水、度支二监。是年，江西
大水，民饥，赈粜米七万七千石，赐天下田租之半。凡
有妻室之僧，令还俗为民，既而复听为僧，移犍为县
还旧治。

二年春正月壬戌，太阴犯右执法。甲子，太阴又犯角
宿。乙丑，宿松县地震山裂。丁卯，太阴又犯房宿。是月，
置都水庸田使司于平江。二月戊寅朔，祭社稷。辛巳，
太阴犯昴宿。甲申，太白经天。戊子，诏以世祖所赐王
积翁田八十顷还其子都中。初，积翁赍诏谕日本，死
于王事，尝受赐，后收入官，故复赐之。己丑，立穆陵关
巡检司。壬辰，日赤如赭。乙未、丙申，复如之。丁酉，追尊
帝生母迈来迪为贞裕徽圣皇后。庚子，分衡州路衡
阳县立新城县。进封宣靖王买奴为益王。甲辰，宗王
也可札鲁忽赤添孙薨，赐钞一百锭以葬。乙巳，诏“赏
劳广海征徭将卒，有官者升散阶，殁于王事者优加
褒赠。”金山、甘肃兵士在逃者，听复业，“免其罪。”三月戊
申，以阿里海牙家藏书画赐伯颜。甲寅，以按灰为大
宗正府，也可札鲁忽赤，总掌天下奸盗诈伪。丁巳，以
累朝御服、珠衣、七宝项牌赐伯颜。庚申，日赤如赭。壬
戌，复如之。赐征东元帅府军士冬衣及甲。诸军讨广
西徭久无功，敕行省、行台、廉访司官共督之。顺州民
饥，以钞四千锭赈之。夜，太阴犯心宿。癸亥，日赤如赭。
甲子，太阴犯箕宿。乙丑，太阴犯南斗。赐宗王火儿灰
母荅里钞一千锭。以撒敦上都居第赐太保定住，仍
敕有司籍撒敦家财。甲戌，复四川盐井之禁。以按荅
木儿家人田宅赐太保定住。以汪家奴为宣政院使，
加金紫光禄大夫。造武宗、英宗、明宗三朝皇后玉册、
玉宝。是月，陕西暴风，旱，无麦。夏四月丁丑朔，日赤如赭。禁民间私造格例。戊寅，封驸马孛罗帖木儿为毓
德王。丙戌，太阴犯角宿。丁亥，禁服麒麟、鸾凤、白兔、灵
芝、双角五爪龙、八龙、九龙、“万寿、福寿”字赭黄等服。庚
寅，以知枢密院事帖木儿不花为中书平章政事，撒
迪为御史大夫。甲午，遣使以香币赐武当、龙虎二山。
诏“以太平路为郯王彻彻秃食邑。以集庆、庐州、饶州
秃秃哈民户赐伯颜，仍于句容县设长官所领之。”戊
戌，车驾时巡上都。拜中书左丞耿焕为侍御史，王德
懋为中书左丞。赐宗室灰里王金一锭、钞一千锭，毓
德王孛罗帖木儿钞三千锭，公主《八八》钞二千锭。五
月丙午朔，黄河复于故道。庚戌，太阴犯灵台。乙卯，南
阳、邓州大霖雨，自是日至于六月。甲申，湍河、白河大
溢，水为灾。丙辰，太白昼见，丁巳，亦如之。壬申，秦州山
崩。是月，婺州不雨，至于六月。六月。丁丑，禁诸王、驸马
从卫服只孙衣，系绦环。赠宗王忽都荅儿为云安王，
谥忠武；罗罗互为保宁王，谥昭勇。庚辰，命中书平章
政事阿吉剌知经筵事。戊子，以铁木儿补化为江浙
行省左丞相。太白犯井宿。辛卯，以汴梁、大名诸路脱
别台地土赐伯颜。礼部侍郎忽里台请复科举取士
之制，不听。庚子，泾水溢。辛丑，以钞五千锭赐吴王搠
失江。秋七月丙午，诏以公主奴伦引者思之地五千
顷赐伯颜。以卫辉路赐卫王宽彻哥为食邑。己酉，太
白犯鬼宿。庚戌，以定住锁南参议中书省事。壬子，发
阿鲁哈不兰奚骆驼一百一十，上供太皇太后乘舆
之用。乙卯，太白犯荧惑。庚申，禁隔越中书口传敕旨
冒支钱粮。甲子，命有司以所籍撒敦宝器分赐伯颜
及太保定住。乙丑，中书平章政事孛罗徙宅，赐金二
锭、银十锭。庚午，敕赐《上都孔子庙碑》，载累朝尊崇之
意。省诸王、公主、驸马、从卫粮赐之数。癸酉，命宗王不
兰奚、驸马月鲁不花、帖古思教化镇、薛连可、怯鲁连
之地，各赐钞六百锭及银牌遣之。是月，黄州蝗，督民
捕之，人日五斗。以钞二千锭赈新收阿速军扈从车
驾者，每户钞二锭，死者人一锭。八月甲戌朔，日有食
之。高邮大雨雹。诏“云南、广海、八番及甘肃、四川边远，
官死而不能归葬者，有司给粮食舟车护送还乡，去
乡远者加钞二十锭，无亲属者官为瘗之。”命威顺王
宽彻不花还镇湖广。先是，伯颜矫制召之至京，至是，
帝遣归藩。戊寅，祭社稷。大都至通州，霖雨，大水，敕军
人修道。己卯，太阴犯心宿。辛巳，太阴犯箕宿。辛卯，以
徽政院、中政院财赋府田租六万三千三百石，补本
年海运未敷之数，令有司归其直。壬辰，立屯卫于马
札罕之地。庚子，诏“强盗皆死，盗牛马者劓，盗驴骡者
黥额，再犯劓，盗羊豕者墨项，再犯黥，三犯劓，劓后再
犯者死。盗诸物者照其数估价。”省、院、台、五府官三年
一次审决，著为令。辛丑，减湖马路泥溪、平夷蛮夷、夷
都、沐川、雷坡六长官司，并为三。九月庚戌，荧惑犯太
微垣。癸亥，弛巩昌总帅府汉人军器之禁。戊辰，车驾
还自上都。海运粮至京，遣官致祭天妃。是月，台州路
饥，发义仓，募富人出粟赈之。沅州路卢阳县饥，赈粜
米六千石。冬十月丙子，荧惑犯左执法。己卯，享于太
庙。丙申，命参知政事纳麟监绘《明宗皇帝御容》。丁酉，
太阴犯昴宿。己亥，诏“每日右丞相伯颜、太保定住、中
书平章政事孛罗、阿吉剌聚议于内庭，平章政事塔
失海牙、右丞巩卜班、参知政事纳麟、许有壬等聚议
于中书。”太阴犯进贤。是月，抚州、袁州、瑞州诸路饥，发
米六万石赈粜之。十一月己酉，太阴犯垒壁阵。壬子，
以那海为湖广行省平章政事，讨广西叛猺。武宗、英
宗、明宗三朝皇后升祔入庙，命官致祭。丁巳，遣河南
行省平章政事玥珞普华于西番为僧。己未，太阴犯
垒壁阵。辛酉，赐宣让王帖木儿不花市宅，钱四千锭。
诏“帖木儿不花王府官属朝贺，班次列于有司之右。
壬戌，命同知枢密院事者燕不花兼宫相，都总管府
达鲁花赤，领隆镇卫、左阿速卫诸军。”癸亥，安置宗王
不兰奚于梧州。丁卯，太阴犯房宿。辛未，禁弹弓、弩箭、
袖箭。壬申，国公买住卒，赐钞三百锭，印造至元三年
钞本一百五十万锭。是月，松江府上海县饥，发义仓
粮及募富人出粟赈之。安丰路饥，赈粜麦四万二千
四百石。十二月甲戌，日赤如赭。丙子，命兴元府、凤州
留坝镇及晋宁路辽山县十八盘各立巡检司。宗王
也孙帖木儿进西马三匹，赐文济王蛮子金印、驿券
及从卫者衣并粮五千石。诏省、院、台、翰林、集贤、奎章
阁、太常礼仪院、礼部官定议宁宗皇帝尊谥庙号。是
月，江州诸县饥，总管王大中贷富人粟以赈贫民，而
免富人杂徭以为息，约年丰还之，民不病饥。庆元慈
溪县饥，遣官赈之。是岁，诏整治驿传。以甘肃行省白
城子屯田之地，赐宗王喃忽里以燕铁木儿居第。赐
灌顶国师曩哥星吉号“大觉海寺”，塑千佛于其内。江、
浙旱，自春至于八月不雨，民大饥。

三年春正月癸卯，广州增城县民朱光卿谋反，其党
石昆山、锺大明等率众从之，伪称“大金国”，改元“赤符”，
命指挥狗札里、江西行省左丞沙的讨之。戊申，大都南北两城设赈粜米铺二十处。辛亥，升祔懿璘只班
皇帝于庙，谥冲圣嗣孝皇帝，庙号宁宗。豫王阿剌忒
纳失里买池州铜陵产银地一所，请用私财煆炼，输
纳官课，从之。癸丑，立宣镇侍卫屯田万户府于宁夏。
丙辰，月食。丁巳，日有交晕，左右珥，上有白虹贯之。戊
午，帝猎于柳林，凡三十五日。监察御史丑的、宋绍明
进谏，帝嘉纳之，赐金币。丑的等固辞，帝曰：“昔魏徵进
谏，唐太宗未尝不赏，汝其受之。”是月，临江路新淦州、
新喻州、瑞州民饥，赈粜米二万石。封晋郭璞为“灵应
侯。”二月壬申朔，日有食之。棒胡反于汝宁信阳州。棒
胡本陈州人，名闰儿。以烧香惑众，妄造妖言作乱，破
归德府鹿邑，焚陈州屯营于杏冈，命河南行省左丞
庆童领兵讨之。绍兴路大水。丙子，立船户提举司十
处，提领二十处。定船户科差，船一千料之上者岁纳
钞六锭，以下递减。壬午，以上太皇太后玉册、玉宝，恭
谢太庙。甲申，定服色、器皿、舆马之制。己丑，汝宁献所
获棒胡弥勒佛小旗、伪宣敕，并紫金印、量天尺。辛卯，
发钞四十万锭赈江、浙等处饥民四十万户。开所在
山场河泊之禁，听民樵采。广西猺贼复反，命湖广行
省平章那海、江西行省平章秃儿迷失海牙总兵捕
之。丙申，太保定住薨，给赐殡葬诸物。庚子，中书参知
政事纳麟等请立采珠提举司。先是尝立提举司，泰
定间，以其烦扰罢去。至是纳麟请复立之，且以采珠
户四万赐伯颜。是月，发义仓米赈蕲州及绍兴饥民。
三月辛亥，太阴犯灵台。发钞一万锭赈大都、宝坻饥
民。戊午，以玉宝玉册立弘吉剌氏伯颜忽“都为皇后，
因雨辍贺。”诏以完者帖木儿苏州之田二百顷赐郯
王彻彻秃。己未，大都饥，命于南北两城赈粜糙米。癸
亥，加封晋周处为英义武惠正应王。己丑，命宗王燕
帖木儿为“大宗正府札鲁忽赤。”是月，天雨。线发义仓
粮，赈溧阳州饥民六万九千二百人。夏四月壬寅，遣
使降香于龙虎、三茅、阁皂诸山。癸酉，禁汉人、南人、高
丽人不得执持军器，凡有马者拘入官。甲戌，有星孛
于王良，至七月壬寅，没于贯索。皇后以受玉册、玉宝
恭谢太庙。命伯颜领宣政侍卫军，赐钞三千锭。建宣
镇侍卫府。以太皇太后受册宝诏天下。己卯，车驾时
巡上都。壬午，高丽王阿剌忒纳失里朝贺还国，赐金
一锭、钞二千锭，从官赐与有差。辛卯，合州大足县民
韩法师反，自称南朝赵王，太阴犯垒壁阵。丁酉，谥唐
杜甫为文贞。己亥，惠州归善县民聂秀卿、谭景山等
造军器。拜戴甲为“定光佛”，与朱光卿相结为乱，命江
西行省左丞沙的捕之。庚子，太白昼见。是月，诏省、院、
台、部、宣慰司、廉访司及部府幕官之长，并用蒙古、色
目人，禁汉人、南人不得习学蒙古、色目文字。以米八
千石、钞二千八百锭，赈哈剌奴儿饥民。龙兴路南昌
新建县饥，太皇太后发徽政院粮三万六千七百七
十石赈粜之。五月辛丑，民间讹言“朝廷拘刷童男，童
女一时嫁娶殆尽。”壬寅，太白犯鬼宿。癸卯，给平伐、都
云、定云二处安抚司达鲁花赤暗都剌等虎符。乙巳，
以兴州、松州民饥，禁上都、兴和造酒。太阴犯轩辕。戊
申，诏：“汝宁棒胡、广东朱光卿、聂秀卿等皆系汉人，汉
人有官于省、台、院及翰林集贤者，可讲求诛捕之法
以闻。”太白昼见。壬子，太阴犯心宿。甲寅，诏哈八儿秃
及秃坚帖木儿为太尉，各设僚属幕官。西番贼起，杀
镇西王子党兀班立行宣政院，以也先铁木儿为院
使，往讨之。戊午，太白昼见。己未，太阴犯垒壁阵。辛酉，
太白昼见。壬戌，命四川行省参知政事举理等捕反
贼韩法师。丁卯，彗星见于东北，大如天船星，色白，约
长尺馀，彗指西南，至八月庚午始灭。六月庚午，太白
经天。辛未、甲戌，复如之。乙亥，太白犯灵台。戊寅，赠丞
相安童推忠佐运开国元勋、东平忠宪王，于所封城
内建立祠庙，官为致祭。己卯，太白经天。夜，太白犯太
微垣。辛巳，大霖雨，自是日至癸巳不止。京师、河南北
水溢，御河、黄河、沁河、浑河水溢，没人畜、庐舍甚众。壬
午，太白昼见，太阴犯斗宿。癸未，设醮长春宫。丁亥，太
白犯太微垣。戊子，加封文始尹真人“为无上太初博
文文始真君，徐甲为垂元感圣慈化应御真君，庚桑
子洞灵感化超蹈混然真君，文子通元光畅昇元敏
秀真君，列子冲虚至德遁世游乐真君，庄子南华至
极雄文弘道真君。”己丑，太白昼见。庚寅，复如之，至七
月辛酉方息。壬辰，彰德大水，深一丈。立高密县潍川
乡景芝社巡检司。秋七月己亥，漳河泛溢至广平城
下。赐巩卜班西平王印。癸卯，车驾出猎，太白经天。乙
巳，复如之。丙午，车驾幸失剌斡耳朵，太白复经天。丁
未，车驾幸龙冈，洒马乳以祭。戊申，诏朵儿只国王入
朝。庚戌，太白昼见。河南武陟县禾将熟，有蝗自东来，
县尹张宽仰天祝曰：“宁杀县尹，毋伤百姓。”俄有鱼鹰
群飞啄食之。壬子，车驾幸乾元寺。甲寅，太白经天。乙
卯，怀庆水。庚申，诏“除人命重事之外，凡盗贼诸罪，不
须候五府官审录，有司依例决之。”辛酉，太白昼见。壬
戌，赐宗王桑哥八剌七宝系腰。太白经天。癸亥、甲子复如之。是月，狗札里沙的擒朱光卿，寻追擒石昆山、
锺大明。八月戊辰，祭社稷。遣使赈济南饥民九万户。
庚午，彗星不见，自五月丁卯始见，至是凡六十三日，
自昴至房，凡历一十五宿而灭。甲戌，太阴犯心宿。辛
巳，京畿盗起。壬午，京师地大震，太庙梁柱裂，各室墙
壁皆坏，压损仪物，文宗神主及御床尽碎；西湖寺神
御殿壁仆，压损祭器。自是累震，至丁亥方止，所损人
民甚众。癸未，日有交晕，左右珥白虹贯之。河南地震。
弛高丽执持军器之禁，仍令乘马。戊子，汉人镇遏生
蕃处，亦开军器之禁。修理文宗神主并庙中诸物。是
月，车驾至自上都。九月己亥，荧惑犯斗宿。甲辰，太白
犯斗宿。丁未，太阴犯垒壁阵。己酉，立皮货所于宁夏，
设提领使、副主之。立四川、湖广、江西、江浙行枢密院。
文宗新主、“玉册及一切神御之物皆成”，诏依典礼祭
告。太阴犯垒壁阵。辛亥，太阴犯轩辕。丙寅，大都南北
两城添设赈粜米铺五所。冬十月庚午，太白昼见。癸
酉，日赤如赭。乙亥，命江浙行省丞相搠思监提调海
运。丙子，太阴犯垒壁阵。壬午，太阴犯昴宿。丁亥，太白
昼见，太阴犯鬼宿。庚寅，太白昼见。辛卯，亦如之。丙申，
复如之。十一月丁酉，太白经天。戊戌，太白犯亢宿。己
亥，太白经天。壬寅，太阴犯荧惑。癸卯，太阴犯垒壁阵。
丙午，立屯田于雄州。丁未，填星犯键闭。辛亥，太白犯
五车。甲寅，太白犯鬼宿。丙辰，太阴犯轩辕。丁巳，太白
经天，太阴犯太微垣。诏脱脱木儿袭脱火赤荆王位，
仍命其妃忽剌灰同治兀鲁思事。戊午，太白经天。癸
亥，发钞万五千锭赈宣德等处地震死伤者。太白经
天。甲子、乙丑，复如之。十二月己巳，享于太庙。岁星退
犯天樽，填星犯罚星。甲戌，荧惑犯垒壁阵，太白犯东
咸。乙亥，吏部仍设考功郎中、员外郎、主事各一员。庚
辰，命阿鲁图袭广平王爵。壬午，集贤大学士羊归等
言：“太上皇、唐妃影堂在真定玉华宫，每年宜于正月
二十日致祭。”从之。丙戌，命阿速卫探马赤军屯田。是
月，以马札儿台为太保、分枢密院，镇北边。是岁，诏赐
《孝子靳昺碑》。伯颜请杀张、王、刘、李、赵五姓汉人，帝不
从。征西域僧伽剌麻至京师，号灌顶国师，赐玉印。
四年春正月丙申，以地震，赦天下。诏内外廉能官，父
母“年七十无侍丁者，附近铨注，以便侍养。”以宣政院
使不兰奚年七十致仕，授大司徒，给全俸终身。癸卯，
太白犯建星。甲辰，复如之。丙午，太白犯五车。辛亥，太
阴犯轩辕。己未，填星犯东咸。江、浙海运粮数不足，拨
江西、河南五十万石补之。庚申，太阴入南斗。太白犯
牛宿。辛酉，分命宗王乃马互为知行枢密院事。癸亥，
印造钞本百二十万锭。是月，诏修曲阜孔子庙。二月
丁卯，罢河南、江西、江浙、湖广、四川等处行枢密院。戊
辰，祭社稷。庚午，车驾猎于柳林。戊寅，太阴犯轩辕。己
卯，太阴犯灵台。乙酉，奉圣州地震。是月，赈京师、河南
北被水灾者。龙兴路南昌州饥，以江西海运粮赈粜
之。三月戊申，填星退犯东咸。辛酉，命中书平章政事
阿吉剌监修《至正条格》，告祭南郊。以国王朵儿只为
辽阳行省左丞相，宗王玉里不花为知枢密院事，赐
钞一千锭、金一锭、银十锭。夏四月辛未，京师天雨红
沙，昼晦。以探马赤只儿瓦互为中书平章政事。癸酉，
以脱脱为御史大夫。乙亥，命阿吉剌为奎章大学士
兼知经筵事。己卯，车驾时巡上都。河南执棒胡至京
师，诛之。癸巳，车驾薄暮至八里塘，雨雹大如拳，其状
有小儿环玦、狮象、龟卵之形。五月乙未，立五台山等
处巡检司。庚戌，升两淮屯田打捕总管府为正三品。
甲寅，赠湖广行省平章政事燕赤推诚翊戴安边制
胜功臣、太傅、开府仪同三司、上柱国，追封永“平王，谥
忠襄。”辛酉，诏“土番宣慰司军士，许令乘马执兵器。”湖
广行省元领新化洞、古州、潭溪、龙里、洪州诸洞三百
馀处洞民六万馀户，分隶靖州。立叙南横江巡检司。
是月，命佛家闾为考功郎中，乔林为考功员外郎，魏
宗道为考功主事，考校天下郡县官属功过。命阿剌
吉复为中书平章政事。彰德献瑞麦，一茎三穗。临沂
费县水，发米三万石赈粜之。六月庚午，广东廉访司
佥事恩莫绰言：“处决重囚，宜命五府官斟酌地里远
近，预选官分行各道，比到秋分时毕事。”从之。辛巳，袁
州民周子旺反，僣称周王，伪改年号，寻擒获，伏诛。填
星退犯键闭。壬午，立重庆路垫江县。己丑，邵武路大
雨，水入城郭，平地二丈。是月，信州路灵山裂。漳州路
南胜县民李志甫反，围漳城，守将搠思监与战失利，
诏江浙行省平章别不花总浙、闽、江西、广东军讨之。
秋七月壬寅，诏以伯颜有功，立生祠于涿州、汴梁。己
酉，奉圣州地大震，损坏人民庐舍。丙辰，巩昌府山崩，
压死人民。戊午，为伯颜立“打捕鹰房”诸色人户总管
府。八月癸亥朔，日有食之。戊辰，祭社稷。己巳，申取高
丽女子及阉人之禁。赠伯颜察儿守诚佐治安惠世
美功臣、太师、开府仪同三司、上柱国，追封奉元王，谥
忠宣。辛未，宣德府地大震。癸酉，山东盐运司于济南

宁府，奉圣州为保安州。赠太保曲出推忠翊运保宁
一德功臣、太师、开府仪同三司、上柱国，追封广阳王，
谥忠惠；赠平章伯帖木儿宣忠济美协诚正德功臣、
太傅、开府仪同三司、上柱国，追封文安王，谥忠宪。甲
申，云南老告土官八那遣侄那赛赍象马来朝，为立
《老告》军民总管府。是月，车驾还自上都。闰八月戊戌，
日赤如赭。己亥，复如之。填星犯罚星，太阴犯斗宿。壬
寅，日赤如赭。庚戌，太阴犯斗宿。乙卯，太阴犯鬼宿。九
月丙寅，太阴犯斗宿。戊辰，太白犯东咸。癸酉，奔星如
杯大，色白，起自右旗之下，西南行，没于近浊。甲申，太
阴犯轩辕。乙酉，太阴犯灵台。庚寅，日赤如赭，太白犯
斗宿。冬十月辛卯，享于太庙。辛亥，太阴犯酒旗。十一
月丙寅，改英宗殿名“昭融。”丁卯，立绍熙府军民宣抚
都总使司，命御史大夫脱脱兼都总使，治书侍御史
吉当普为副都总使，世袭其职。本府元领六州二十，
县一百五十二镇，国初以其地荒而废之，至是居民
二十馀万，故立府治之。乙巳，命平章政事孛罗领太
常礼仪院使。荧惑犯氐宿。丁丑，太阴犯鬼宿。戊寅，太
阴犯垒壁阵。壬午，四川散毛洞蛮反，遣使赈被寇人
民。十二月甲午，大都南城等处设米铺二十，每铺日
粜米五十石，以济贫民，俟秋成乃罢。戊戌，立邦牙等
处宣慰司都元帅府并总管府。先是，世祖既定缅地，
以其处云南极边，就立其酋长为帅，令三年一入贡，
至是来贡，故立官府。庚子，荧惑犯房宿。壬寅，以宣徽
使别儿怯不花为御史大夫。癸卯，太白经天。己酉，复
如之。庚戌，加荆王脱脱木儿“元德上辅广忠宣义正
节振武佐运功臣”之号。太白经天。辛亥，复如之。壬子，
荧惑犯东咸。乙卯，太白犯外屏，太阴犯斗宿。丙辰，太
白经天。

五年春正月癸亥，禁止滥予僧人名爵。庚午，太阴犯
井宿。乙亥，荧惑犯天江。濮州鄄城县、范县饥，赈钞二
千一百八十锭。冀宁路交城等县饥，赈米七千石。桓
州饥，赈钞二千锭。云需府饥，赈钞五千锭。开平县饥，
赈米两月。兴和、宝昌等处饥，赈钞万五千锭。二月庚
寅，信州雨土。甲午，太阴犯昴宿。戊戌，祭社稷。庚子，免
广海添办盐课万五千引，止办元额。壬寅，太阴犯灵
台。三月辛酉，八鲁剌思千户所民被灾，遣太禧宗禋
院断事官塔海发米赈之。戊辰，滦河住冬怯怜口民
饥，每户赈粮一石、钞二十两。夏四月辛卯，革兴州兴
安县。癸巳，立伯颜南口、过街塔二碑。乙未，加封孝女
曹娥为慧感灵孝昭顺纯懿夫人。壬寅，太阴犯日星
及房宿。己酉，申汉人、南人、高丽人不得执军器弓矢
之禁。是月，车驾时巡上都。五月己未朔，晃火儿不剌、
赛秃不剌、纽、阿迭烈孙、三卜剌等处六爱马大风雪，
民饥，发米赈之。庚午，太阴犯心宿。壬申，太阴犯斗宿。
丙子，太白犯昴宿。丙戌，加封浏阳州道吾山龙神“崇
惠昭应灵显广济侯。”六月壬寅，月食。甲辰，荧惑退入
南斗。庚戌，汀州路长汀县大水，平地深可三丈馀，没
民庐八百家，坏民田二百顷，户赈钞半锭，死者一锭。
乙卯，达达民饥，赈粮三月。是月，沂、莒二州民饥，发粮
赈粜之。秋七月辛酉，壬戌，荧惑犯南斗。甲子，荧惑犯
南斗，太阴犯房宿。甲戌，太白经天。丙子，开上都、兴和
等处酒禁。丁丑，封皇姊月鲁公主为昌国大长公主。
戊寅，太白经天。诏诸王位下官毋入常选。甲申，常州
宜兴山水出，势高二丈，坏民庐。乙酉，太白经天。丙戌，
太白复经天。八月丁亥，车驾至自上都。戊子，太白经
天，祭社稷。己丑，太白复经天。庚寅，宗王脱欢、脱木尔，
各爱马人，民饥，以钞三万四千九百锭赈之。宗王脱
怜浑秃各爱马人民饥，以钞万一千三百五十七锭
赈之。太白经天。辛卯，太白复经天。甲午，太阴犯斗宿。
丁酉，太白犯轩辕。戊戌、己亥，太白经天。壬寅至甲辰，
太白复经天。乙巳，太阴犯昴宿。九月丁巳，沈阳饥，民
食木皮，赈粜米一千石。戊午，太白经天。己未，太白复
经天。冬十月辛卯，享于太庙。壬辰，禁倡优盛服，许男
子里青巾，妇女服紫衣，不许戴笠、乘马。甲午，诏命伯
颜为大丞相，加“元德上辅功臣”之号，赐七宝玉书、龙
虎金符。己亥，荧惑犯垒壁阵。是月，衡州饥，赈粜米五
千石。辽阳饥，赈米五百石。文登、牟平二县饥，赈粜米
一万石。十一月丁巳，荧惑犯垒壁阵。禁宰杀。戊辰，开
封杞县人范孟反，伪传帝旨，杀河南行省平章政事
月禄帖木儿、左丞劫烈、廉访使完者不花等，已而捕
诛之。癸酉，瑞州路新昌州雨木冰，至明年二月始解。
是月，八番、顺元等处饥，赈钞二万二千锭。十二月辛
卯，复立都水庸田使司于平江。先是，尝置而罢，至是
复立。甲午，太阴犯昴宿。癸卯，荧惑犯外屏。是岁，敕赐
《曲阜宣圣庙碑》。工部厅梁上出芝草，一本七茎。袁州
饥，赈粜米五千石。胶、密、莒、潍等州饥，赈钞二万锭。
六年春正月丁卯，太阴犯鬼宿。甲戌，诏立司禋监，奉
太祖、太宗、睿宗三朝御容于石佛寺。乙亥，太阴犯房
宿。戊寅，追封阔儿吉思为宣诚戡难翊运致美功臣太师、开府仪同三司、上柱国，追封晋宁王，谥忠襄。是
月，察忽、察罕脑儿等处马灾，赈钞六千八百五十八
锭。邳州饥，赈米两月。二月甲申朔，诏权止今年印钞。
戊子，祭社稷。己丑，太阴犯昴宿。丙申，太阴犯太微垣。
己亥，黜中书大丞相伯颜为河南行省左丞相，诏曰：
“朕践位以来，命伯颜为太师、秦王、中书大丞相，而伯
颜不能安分，专权自恣，欺朕年幼，轻视太皇太后及
朕弟燕帖古思，变乱祖宗成宪，虐害天下，加以极刑，
允合舆论。朕念先朝之故，尚存悯恤。今命伯颜出为
河南行省左丞相。所有元领诸卫亲军并怯薛丹人
等，诏书到时即许散还。”以太保马札儿台为太师、中
书右丞相，太尉塔失海牙为太傅，知枢密院事塔马
赤为太保，御史大夫脱脱为知枢密院事，汪家奴为
中书平章政事，岭北行省平章政事也先帖木儿为
御史大夫。增设京城米铺，从便赈粜。壬寅，诏：“除知枢
密院事脱脱之外，诸王侯不得悬带弓箭、环刀，辄入
内府。”癸卯，太阴犯心宿。乙巳，罢各处船户提举、广东
采珠提举二司。丁未，太阴犯罗堰。立延徽寺，以奉宁
宗祀事。罢司禋监。罢通州、河西务等处抽分按利房、
大都东里山查提领所。戊申，荧惑犯月星。己酉，彗星
如房星大，色白，状如粉絮，尾迹约长五寸馀，彗指西
南，渐向西北行。是月，福宁州大水，溺死人民。京畿五
州十一县水，每户赈米两月。三月甲寅，漳州义士陈
君用袭杀反贼李志甫，授君用同知漳州路总管府
事。乙卯，益都、般阳等处饥，赈之。丙辰，赦漳、潮二州民
为李志甫、刘虎仔胁从之罪，褒赠军将死事者。丁巳，
大斡耳朵思风雪为灾，马多死，以钞八万锭赈之。癸
亥，四怯薛役户饥，赈米一千石、钞二千锭。成宗潜邸
四怯薛户饥，赈米二百石、钞二百锭。以知枢密院事
脱脱、御史大夫别儿怯不花知枢密院事，牙不花知
经筵事，中书参议阿鲁佛住兼经筵官。太阴犯轩辕。
丁卯，诏赐江南行台御史中丞史惟良、御史中丞耿
焕、山东廉访使张友谅、中书参知政事许有壬上尊、
束帛。庚午，太阴犯房宿。辛未，诏徙伯颜于南恩州阳
春县安置。壬申，太阴犯南斗。丁丑，以治书侍御史达
识帖睦迩为奎章阁大学士，翰林直学士揭傒斯为
奎章阁供奉学士。戊寅，太白犯月星。辛巳，彗星见，自
二月己酉至三月庚辰，凡三十二日。是月，淮安路山
阳县饥，赈钞二千五百锭，给粮两月。顺德路邢台县
饥，赈钞三千锭。夏四月己丑，享于太庙。庚寅，诏大天
元延寿寺立《明宗神御殿碑》。以同知枢密院事铁木
儿塔识为中书右丞。丙午，诏封马札儿台为忠王及
加荅剌罕之号，马札儿台辞。五月癸丑，禁民间藏军
器。乙卯，监察御史普鲁台言：“右丞相马札儿台辞荅
剌罕及王爵名号，宜示天下，以劝廉让。”从之。己未，诏
以党兀巴太子擒贼阿荅理胡，殁于王事，追封凉王，
谥忠烈。漳州龙岩尉黄佐才获李志甫馀党郑子箕，
佐才因与贼战，妻子四十馀口皆遇害。以佐才为龙
岩县尹。丁卯，太阴犯斗宿。辛未，降钞万锭给守卫宫
阙、内外门禁。唐兀左右阿速、贵赤、阿儿浑、钦察等卫
军。丙子，车驾时巡上都。置月祭各影堂香于大明殿，
遇行礼时，令省臣就殿迎香祭之。以宦者伯不花为
长宁寺卿。是月，济南饥，赈钞万锭。六月丙申，诏撤文
宗庙主，徙太皇太后不荅失里东安州安置。放太子
燕帖古思于高丽。其略曰：“昔我皇祖武宗皇帝昇遐
之后，祖母太皇太后惑于憸慝，俾皇考明宗皇帝出
封云南。英宗遇害，正统寖偏。我皇考以武宗之嫡，逃
居朔漠，宗王大臣同心翊戴，肇启”大事。于时以地近，
先迎文宗，暂总机务，继知天理人伦之攸当，假让位
之名，以宝玺来上。皇考推诚不疑，即授以皇太子宝。
文宗稔恶不悛，当躬迓之际，乃与其臣月鲁不花、也
里牙、明里董阿等谋为不轨，使我皇考饮恨上宾。归
而再御宸极，思欲自解于天下，乃谓：“夫何数日之间，
宫车弗驾，海内闻之，靡不切齿。又私图传子，乃构邪
言，嫁祸于八不沙皇后，谓朕非明宗之子，遂俾出居
遐陬。祖宗大业，几于不继，内怀愧慊，则杀也里牙以
杜口，上天不祐，随降殒罚。”叔婶不荅，失里怙其势焰，
不立明考之冢嗣，而立孺稚之弟，懿璘质班，奄复不
年，诸王大臣以贤以长，扶朕践位，国之大政，属不自
遂“者，讵能枚举。每念治必本于尽孝，事莫先于正名。
赖天之灵，权奸屏黜，尽孝正名，不容复缓。永惟鞠育
罔极之恩，忍忘不共戴天之义？既往之罪，不可胜诛。
其命太常彻去脱脱木儿在庙之主。不荅失里本朕
之婶，乃阴构奸臣，弗体朕意，僣膺太皇太后之号。迹
其闺门之祸，离间骨肉，罪恶尤重。揆之大义，削去鸿
名，徙东安州安置。燕帖古思昔虽幼冲，理难同处，朕
终不陷于覆辙，专务残酷，惟放诸高丽。当时贼臣月
鲁不花、也里牙已死，其以明里、董阿等明正典刑。”监
察御史崔敬言：燕帖古思不宜放逐，不报。己亥，秦州
成纪县山崩地拆。癸卯，太白昼见。己酉，太白复昼见。
辛亥，太白昼见，夜犯岁星。是月，济南路历城县饥，赈钞二千五百锭。秋七月甲寅，太白昼见。诏封微子为
仁靖公，箕子为仁献公，比干加封为仁显忠烈公。乙
卯，奉元路盩厔县河水溢，漂流人民。丁巳，太白昼见。
戊午，以星文示异，地道失宁，蝗旱相仍。颁《罪己》诏于
天下，享于太庙。己未，以亦怜真班为御史大夫。庚申，
太阴犯心宿。壬戌至癸亥，太白昼见。甲子，太阴犯罗
堰。乙丑至丙寅，太白复昼见。丁卯，燕帖古思薨，诏以
钞一百锭备物祭之。癸酉，太白昼见。戊寅，命翰林学
士承旨腆哈、奎章阁学士巙巙等删修《大元通制》。庚
辰，达达之地大风雪，羊马皆死。赈军士钞一百万锭，
并遣使赈怯烈干十三站，每站一千锭。是月，禁色目
人勿妻其叔母。八月壬午，以也先帖木儿为御史大
夫。戊子，祭社稷。是月，车驾至自上都。九月辛亥，明里
董阿伏诛。癸丑，加封汉张飞武义忠显英烈灵惠助
顺王。辛酉，太白犯虚梁。丙寅，诏“今后有罪者，毋籍其
妻女以配人。”丁卯，太阴犯昴宿，荧惑犯岁星。甲戌，太
阴犯轩辕。冬十月甲申，奉玉册玉宝，尊皇考为“顺天
立道睿文智武大圣孝皇帝”，亲祼太室。庚寅，奉符、长
清、元城、清平四县饥，诏遣制国用司官验而赈之。辛
卯，各爱马人不许与常选。壬辰，立曹南王阿剌罕、淮
安王伯颜、河南王阿术祠堂。丁酉，太白入南斗。己亥，
太白犯斗宿。壬寅，马札儿台辞左丞相职，仍为太师。
以脱脱为中书右丞相，宗正札鲁忽赤铁木儿不花
为中书左丞相。是月，河南府宜阳等县大水，漂没民
庐，溺死者众，人给殡葬钞一锭，仍赈义仓粮两月。十
一月甲寅，监察御史世图尔言：“宜禁荅失蛮回回主
吾人等叔伯为婚姻。”乙卯，太阴犯虚梁。以亲祼大礼
庆成，御大明殿受群臣朝。戊午，荧惑犯氐宿。甲子，月
食，辰星犯东咸。辛未，以孔克坚袭封衍圣公。戊寅，辰
星犯天罡。是月，处州、婺州饥，以常平、义仓粮赈之。十
二月，复科举取士制。国子监积分生员三生一次，依
科举例入会试，中者取一十八名。癸未，太阴犯虚梁。
乙酉，太阴犯土公。丁亥，荧惑犯钩钤。戊子，罢天历以
后增设太禧宗禋等院及奎章阁。乙未，荧惑犯东咸。
戊戌，太阴犯明堂。是月，东平路民饥，赈之。宝庆路大
雪，深四尺五寸。

至正元年春正月己酉朔，改元，诏曰：“朕惟帝王之道，
德莫大于克孝，治莫大于得贤。朕早历多难，入绍大
统，仰思祖宗付托之重，战兢惕励，于兹八年。慨念皇
考久劳于外，甫即大命，四海觖望，夙夜追慕，不忘于
怀。乃以至元六年十月初四日，奉玉册、玉宝，追上皇
考曰‘顺天立道睿文智武大圣孝皇帝，被服衮冕，祼
于太室，式展孝诚。十有一月六日，勉徇大礼庆成之
请，御大明殿，受群臣朝。爰自去春，畴咨于众，以知枢
密院事马札儿台为太师、右丞相，以正百官，以亲万
民。寻即控辞，养疾私第，再三谕旨，勉令就位。自春徂
秋，其请益固。朕悯其劳日久，察其至诚，不忍烦之以
政，俾解机务，仍为太师’。”而知枢密院“事脱脱早岁辅
朕，克著忠贞，乃命为中书右丞相。宗正札鲁忽赤帖
木儿不花尝历政府，嘉绩著闻，为中书左丞相，并录
军国重事。夫三公论道，以辅予德；二相总政，以弼予
治。其以至元七年为至正元年，与天下更始。”甲寅，荧
惑犯天江。丁巳，享于太庙。庚申，太阴犯井宿。癸亥，诏
天寿节禁屠宰六日。辛未，太阴犯心宿。癸酉，太阴犯
斗宿。甲戌，太白昼见，凡四日。是月，命脱脱领经筵事。
命永明寺写《金字经》一藏，免天下税粮五分。湖南诸
路饥，赈粜米十八万九千七十六石。二月戊寅，祭社
稷。己卯，太白昼见。庚辰，太白复昼见。辛巳，立广福库，
罢藏珍等库。乙酉，济南滨州、沾化等县饥，以钞五万
三千锭赈之。丙戌，太白昼见。癸巳，太阴犯明堂。乙未，
加封皇姊不荅昔你明惠贞懿大长公主。是月，大都
宝坻县饥，赈米两月。河间莫州、沧州等处饥，赈钞三
万五千锭。晋州饶阳、阜平、安喜、灵寿四县饥，赈钞二
万锭。印造《至元》钞九十九万锭，《中统》钞一万锭。三月
庚戌，罢两淮屯田手号打捕军役，令属本所领之。癸
丑，命屯储御军于河南芍陂、洪泽、德安三处屯种。甲
寅，给还帖木儿不花宣让王印，镇淮西。己未，汴梁地
震。大都路涿州范阳、房山饥，赈钞四千锭。丙子，以行
省平章政事燕帖木儿就佩虎符，提调屯田。是月，般
阳路长山等县饥，赈钞万锭。彰德路安阳等县饥，赈
钞万五千锭。夏四月丁丑，道州土贼蒋丙等反，破江
华县，掠明远县。戊寅，彰德有赤风自西北起，昼晦如
夜。甲申，享于太庙。丁亥，临贺县民被猺寇钞掠，发义
仓粮赈之。庚寅，帝幸护圣寺，命中书右丞帖木儿塔
识为平章政事，阿鲁为右丞，许有壬为左丞。癸巳，立
富平库，隶资正院。复立卫候司。丁酉，以两浙水灾，免
岁办馀盐“三万引。”己亥，立吏部司绩官。庚子，复封太
师马札儿台为忠王。罢漷州、河西务。彰德饥，赈钞万
五千锭。是月，车驾时巡上都。五月戊申，以崇文监属
翰林国史院。己未，罢河西务行用库。壬戌，月食。是月，
赈阿剌忽等处被灾之民，三千九百一十三户，给钞二万一千七百五锭。闰五月丁丑，改封徽州土神汪
华为昭忠广仁武烈灵显王。甲午，赏赐扈从明宗诸
王官属八百七人，金、银、钞、币各有差。壬寅，诏刻“《宣文》、
至正二宝。”六月戊午，禁高丽及诸处民以亲子为宦
者，因避赋役。戊辰，改旧奎章阁为宣文阁。庚午，太阴
犯井宿。是月，扬州路崇、明、通、泰等州海潮涌溢，溺死
一千六百馀人，赈钞万一千八“百二十锭。”秋七月己
卯，享于太庙。乙酉，太阴犯填星。庚寅，太阴犯云雨。八
月戊申，祭社稷。是月，车驾至自上都。九月庚辰，太阴
犯建星。壬午，赐文臣燕于拱辰堂。己丑，冀宁路嘉禾
生，异亩同颖。壬辰，太阴犯钺星，又犯井宿。壬寅，许有
壬进讲明仁殿，帝悦，赐酒宣文阁中，仍赐貂裘、金织
纹币。冬十月丁未，享于太庙。己酉，封阿沙不花顺宁
王，昔宝赤寒食顺国公。甲寅，中书省臣奏：“海运不给，
宜令江浙行省于中政院、财赋府拨赐诸人寺观田
粮，总运二百六十万石。”从之。乙卯，岁星犯氐宿。丁巳，
太阴犯月星。戊午，月食既。十一月丙子，道州路贼何
仁甫等反。戊寅，彰德属县各添设县尉一员。庚辰，分
吏部、礼部、兵部、刑部为二库，户部、工部为二库，各设
管勾一员。己亥，太阴犯东井。庚子，太阴犯天江。徭贼
寇边，诏湖广行省平章政事巩卜班总兵讨平之，定
赏有差。十二月乙卯，诏“民年八十以上蒙古人，赐缯
帛二表里，其馀州县旌以高年耆德之名，免其家杂
役。”丁巳，太白犯垒壁阵。己未，立四川安岳县。增设嘉
兴等处盐仓。壬戌，云南车里寒赛刀等反，诏云南行
省平章政事脱脱木儿讨平之。癸亥，以在库至元中
统钞二百八十二万二千四百八十八锭可支二年，
住造明年钞本。诏革王伯颜察儿等所献檀、景等处
产金地土。山东、燕南强盗纵横，至三百馀处，选官捕
之。复立拱仪局。己巳，以翰林学士承旨张起岩知经
筵事。是月，复立司禋监。加封真定路滹沱河神为“昭
佑灵源侯。”

二年春正月丁丑，享于太庙。丙戌，开京师金口河，深
五十尺，广一百五十尺，役夫一十万。戊子，太阴犯明
堂。癸巳，遣翰林学士三保等代祀五岳四渎。甲午，荧
惑犯月星。是月，大同饥，人相食，运京师粮赈之。顺宁、
保安饥，赈钞一万锭。广平、磁、威州饥，赈钞五万锭。降
咸平府为县，升懿州为路。以大宁路所辖兴中、义州
属懿州。二月壬寅，颁《农桑辑要》。戊申，祭社稷。乙卯，李
沙的伪造御宝圣旨，称“枢密院都事”，伏诛。己巳，织造
明宗御容。是月，彰德路安阳、临彰等县饥，赈钞二万
锭。大同路浑源州饥，以钞六万二千锭、粮二万石兼
赈之。大名路饥，以钞万二千锭赈之。河间路饥，以钞
五万锭赈之。三月戊寅，亲试进士七十八人，赐拜住
陈祖仁及第，其馀出身有差。辛巳，冀宁路饥，赈粜米
三万石。戊子，太阴犯房宿。是月，顺德路平乡县饥，赈
钞万五千锭。卫辉路饥，赈钞万五千锭。杭州路火灾，
给钞万锭赈之。夏四月辛丑，冀宁路平晋县地震，声
鸣如雷，裂地尺馀，民居皆倾。乙巳，享于太庙。己酉，罢
云南蒙庆宣尉司。庚申，太阴犯罗堰。是月，车驾时巡
上都。五月甲申，太白经天。丁亥，以江浙行省平章政
事只儿瓦台为河南行省平章政事。东平雨雹如马
首。六月戊申，命江浙拨赐僧道田，还官征粮，以备军
储。壬子，济南山崩水涌。乙丑，罢邦牙宣慰司。是月，汾
水大溢。秋七月庚午，惠州路罗浮山崩。辛未，享于太
庙。乙未，太阴掩太白。丁酉，太白昼见。己亥，庆远路莫
八聚众反，攻陷南丹、左右两江等处，命脱脱赤颜讨
平之。立司狱司于上都，比大都兵马司。是月，拂郎国
贡异马，长一丈一尺三寸，高六尺四寸，身纯黑，后二
蹄皆白。八月庚子朔，日有食之。癸卯，罢上都事产提
举司。丙午，太白昼见。戊申，祭社稷。是月，冀宁路饥，赈
粜米万五千石。九月己巳，诏遣湖广行省平章政事
巩卜班领河南、江浙、湖广诸军讨道州贼，平之，复平
嵠峒堡寨二百馀处。辛未，车驾至自上都。丁丑，太阴
犯罗堰，京城强贼四起。戊子，太阴犯井宿。是月，归德
府睢阳县因黄河为患，民饥，赈粜米万三千五百石。
冬十月己亥朔，日有食之。癸卯，太阴犯建星。陕西行
省平章政事朵朵辞职侍亲，不允。丁未，享于太庙。甲
寅，太阴犯天关。壬戌，诏遣官致祭孔子于曲阜。罢织
染提举司。甲子，杭州、嘉兴、绍兴、温州、台州等路各立
检校批验盐引所，权免两淮额盐十万引，福建馀盐
三万引。十一月甲申，诏免云南明年差税。辛卯，岁星、
荧惑、太白聚于尾宿。十二月壬寅，申服色之禁。丙午，
命中书右丞太平、枢密副使姚庸、御史中丞张起岩
知经筵事。己酉，京师地震。辛亥，封晃火帖木儿之子
彻里帖木儿为抚宁王。丙辰，赐云南行省参知政事
不老三珠虎符，以兵讨死可伐。癸亥，阿鲁秃满等以
谋害宰臣，图为叛逆，伏诛。

三年春正月丙子，中书左丞许有壬辞职。丁丑，享于
太庙。乙酉，中书平章政事纳麟辞职。庚寅，沙汰怯薛

野人叛。乙卯，太阴犯氐宿。是月，汴梁路新郑、密二县
地震。宝庆路饥，判官文殊奴以所受敕牒贷官粮万
石赈之。秦州成纪县、巩昌府宁远伏羌县山崩水涌，
溺死人无算。三月壬申，造鹿顶殿。监察御史成遵等
言可用终场下第举人，充学正、山长，国学生会试不
中者，与终场举人同。戊寅，诏作《新风宪》。“在内之官有
不法者，监察御史劾之；在外之官有不法者，行台监
察御史劾之。”岁以八月终出巡，次年四月中还司。壬
午，太阴犯氐宿。是月，诏修辽、金、宋三史，以中书右丞
相脱脱为都总裁官，中书平章政事铁木儿塔识、中
书右丞太平、御史中丞张起岩、翰林学士欧阳元、侍
御史吕思诚、翰林侍讲学士揭傒斯为总裁官。夏四
月丙申朔，日有食之。乙巳，享于太庙。是月，两都《桑果
叶》皆生黄色龙文，车驾时巡上都。五月，河决白茅口。
六月壬子，命经筵官月进讲者三。是月，回回剌里五
百馀人渡河，寇掠解、吉、隰等州。中书户部以国用不
足，请撙节浮费。秋七月丁卯，享于太庙。戊辰，修大都
城。戊寅，立永昌等处宣慰司。庚辰，太白犯右执法。是
月，兴国路大旱，河南自四月至是月，霖雨不止。户部
复言撙节钱粮。八月甲午朔，晋宁路临汾县献嘉禾，
一茎，有八穗者。命朵思麻同知宣慰司事锁儿哈等
讨四川上蓬琐吃贼。戊戌，祭社稷。山东有贼焚掠兖
州。是月，车驾还自上都。九月甲子，湖广行省平章政
事巩卜班擒道州、贺州猺贼首唐大二、蒋仁五至京，
诛之。其党蒋丙自号顺天王，攻破连、桂二州。甲申，修
理太庙，遣官告祭，奉迁神主于后殿。冬十月乙未，增
立巡防捕盗所于永昌。丁酉，告祭太庙，奉安神主。戊
戌，帝将祀南郊，告祭太庙，至宁宗室，问曰：“朕宁宗兄
也，当拜否？”太常博士刘闻对曰：“宁宗虽弟，其为帝时，
陛下为之臣。《春秋》时，鲁闵公弟也，僖公兄也。闵公先
为君，宗庙之祭，未闻僖公不拜，陛下当拜帝”乃拜。丁
未，月食。己酉，帝亲祀上帝于南郊，以太祖配。癸丑，命
佥枢密院事韩元善为中书参知政事，中书参议买
术丁同知宣徽院事。己未，以郊祀礼成，诏大赦天下，
文官普减一资，武官升散官一等，蠲民间田租五分，
赐高年帛。以湖广行省平章政事巩卜班为宣徽院
使，行枢密院知院刺剌为翰林学士承旨。十一月辛
未，享于太庙。十二月丙申，诏写《金字藏经》。丁未，以别
儿怯不花为中书左丞相。是月，胶州及属邑高密地
震。河南等处民饥，赈粜麦十万石。是岁，诏立常平仓，
罢民间食盐，征遗逸脱因、伯颜、张瑾、杜本，本辞不至。
四年春正月辛未，享于太庙。辛巳，诏“定守令黜陟之
法，六事备者陞一等，四事备者减一资，三事备者平
迁，六事俱不备者降一等。”庚寅，河决曹州，雇夫万五
千八百修筑之。是月，河又决汴梁。二月戊戌，祭社稷。
辛丑，四川行省立惠民药局。是月，中书右丞太平陞
平章政事。闰月辛酉朔，永平、沣州等路饥，赈之。乙亥，
月食。三月丁酉，复立武功县。壬寅，特受八秃麻朵儿
只征东行省左丞相，嗣高丽国王。癸丑，以河南行省
平章政事纳麟为中书平章政事，集贤大学士姚庸
为中书左丞。夏四月丁亥，复立广样局。是月，车驾时
巡上都。五月乙未，右丞相脱脱辞职，不许。甲辰，许之。
以阿鲁图为中书右丞相。乙巳，封脱脱为郑王，食邑
安丰，赐金印及海青文豹等物，俱辞不受。是月，大霖
雨，黄河溢，平地水二丈，决白茅堤、金堤，曹、濮、济、兖皆
被灾。六月戊辰，巩昌陇西县饥，每户贷常平仓粟三
斗，俟年丰还官。己巳，赐脱脱松江田，为立松江等处
稻田提领所。秋七月戊子朔，温州飓风大作，海水溢，
地震。益都濒海盐徒郭《火伱赤》作乱。己丑，享于太庙。
是月，滦河水溢。八月戊午，祭社稷。丁卯，山东霖雨，民
饥相食，赈之。丙戌，赐脱脱金十锭、银五十锭、钞万锭、
币帛二百匹，辞不受。是月，陕西行省定惠民药局。莒
州蒙阴县地震，郭《火伱》赤，上太行由陵川入壶关，至
广平，杀兵马指挥，复还益都，车驾还自上都。九月丁
亥朔，日有食之。丙午，命太平提调都水监。辛亥，以南
台治书侍御史秦从德为江浙行省参知政事，提调
海运。癸丑，命御史大夫也先帖木儿、平章政事铁木
儿塔识知经筵事，右丞达识帖睦迩提调宣文阁知
经筵事。冬十月乙酉，议修黄河、淮河堤堰。十一月丁
亥朔，以各郡县民饥，不许抑配食盐。复令民入粟补
官，以备赈济。戊子，禁内外官民宴会不得用珠花。己
亥，保定路饥，以钞八万锭、粮万石赈之。戊申，河南民
饥，禁酒。十二月己未，四川廉访司建言：“广元等五路，
广安等三府，永宁等两宣抚司，请依内郡设置推官
一员。”从之。壬戌，太阴犯外屏。癸亥，汉阳地震。戊寅，猺
贼寇靖州。是月，东平地震。禁淫祠。赈东昌、济南、般阳、
庆元、抚州饥民。是岁猺贼寇浔州，同知府事保童率
民兵击走之。

五年春正月辛卯，享于太庙。是月，蓟州地震。二月戊
午，祭社稷。三月辛卯，帝亲试进士七十有八人，赐普颜不花、张士坚进士及第，其馀赐出身有差。是月，以
陈思谦参议中书省事。先是，思谦建言“所在盗起，盖
由岁饥民贫，宜大发仓廪赈之，以收人心，仍分布重
兵，镇抚中夏。”不听。大都、永平、巩昌、兴国、安陆等处并
桃温万户府各翼人民饥，赈之。夏四月丁卯，大都流
民，官给路粮，遣其还乡。是月，汴梁、济南、邠州、瑞州等
处民饥，赈之。募富户出米五十石以上者，旌以“义士”
之号。车驾时巡上都。五月己丑，诏以军士所掠云南
子女一千一百人，放还乡里，仍给其行粮，不愿归者
听。丁未，河间转运司灶户被水灾，诏权免馀盐二万
引，候年丰补还官。六月，庐州张顺兴出米五百馀石
赈饥，旌其门。秋七月丁亥，河决济阴。己丑，享于太庙。
丙午，命也先帖木儿、铁木儿、塔识并为御史大夫。诏
作《新风纪》。八月戊午，祭社稷。是月，车驾还自上都。九
月壬午，日有食之。戊戌，开酒禁。辛丑，以中书右丞达
识帖睦迩为翰林学士承旨，中书参知政事搠思监
为右丞，资政院使朵儿直班为中书参知政事。是月，
革罢奥鲁。冬十月壬子，以中书平章政事太平为御
史大夫。乙卯，享于太庙。辛酉，命奉使宣抚巡行天下。
诏曰：“朕自践祚以来，至今十有馀年。托身亿兆之上，
端居九重之中，耳目所及，岂能周知。故虽夙夜忧勤，
觊安黎庶，而和气未臻，灾眚时作，声教未洽，风俗未
淳，吏弊未祛，民瘼滋甚，岂承宣之寄，纠劾之司，奉行
有所未至欤若稽先朝成宪，遣官分道，奉使宣抚，布
朕德意，询民疾苦，疏涤冤滞，蠲除烦苛，体察官吏贤
否，明加黜陟。有罪者，四品以上停职申请，五品以下
就便处决，民间一切兴利除害之事，悉听举行。”命江
西行省左丞忽都不丁、吏部尚书何执礼巡两浙江
东道，前云南行省右丞散散、将作院使王士弘巡江
西福建道，大都路达鲁花赤拔实、江浙行省参知政
事秦从德巡江南湖广道，吏部尚书定僧、宣政、佥院
魏景道巡河南江北道，资政院使蛮子、兵部尚书李
献巡燕南山东道，兵部尚“书不花、枢密院判官靳义
巡河东陕西道，宣政院同知伯家奴、宣徽佥院王也
速迭儿巡山北辽东道，荆湖北道宣慰使阿乞剌、两
淮运使杜德远巡云南省，上都留守阿牙赤、陕西行
省左丞王绅巡甘肃永昌道，大都留守荅儿麻失里、
河南行省参知政事王守诚巡四川省，前西台中丞
定定、集贤”侍讲学士苏天爵巡京畿道，平江路达鲁
花赤左荅纳失里、都水监贾惟贞巡海北、海南、广东
道。黄河泛溢。辛未，辽、金、宋三史成，右丞相阿鲁图进
之，帝曰：“史既成书，前人善者朕当取以为法，恶者取
以为戒，然岂止激劝为君者，为臣者亦当知之。卿等
其体朕心，以前代善恶为勉。”己卯，监察御史不荅失
里请罢造作不急之务。是月，以吕思诚为中书参知
政事。十一月甲午，《至正条格》成。奉元路陈望叔伪称
“燕帖古思太子”，伏诛。十二月丁巳，诏定荐举守令法。
是岁，宣徽院使笃怜铁穆迩知枢密院事，冯思温为
御史中丞。

六年春二月庚戌朔，日有食之。辛未，兴国雨雹，大者
如马首。是月，山东地震，七日乃止。三月辛未，盗扼李
开务之闸河，劫商旅船。两淮运使宋文瓒言：“世皇开
会通河千有馀里，岁运米至京者五百万石。今骑贼
不过四十人，劫船三百艘而莫能捕，恐运道阻塞。乞
选能臣，率壮勇千骑捕之。”不听。戊申，京畿盗起范阳
县请增设县尉及巡警兵，从之。山东盗起，诏中书参
知政事锁南班至东平镇遏。八番龙宜来进马。夏四
月壬子，辽阳为捕海东青烦扰，吾者野人及水达达
皆叛。癸丑，以长吉为皇太子宫傅官。颁《至正条格》于
天下。甲寅，以中书参知政事吕思诚为左丞。乙卯，享
于太庙。丁卯，车驾时巡上都，发米二十万石赈粜贫
民。万户买住等讨吾者野人遇害，诏恤其家。以中书
左丞吕思诚知经筵事。命左右二司、六部吏属于午
后讲习经史。五月壬午，陕西饥，禁酒。象州盗起，江西
田赋提举司扰民，罢之。丁亥，盗窃太庙神主。遣火儿
忽荅讨吾者野人。丁酉，以黄河决，立河南、山东都水
监。六月己酉，汀州连城县民罗天麟、陈积万叛，陷长
汀县，福建元帅府经历真宝、万户廉和尚等讨之。丁
巳，诏以云南贼死可伐盗据一方，侵夺路甸，命亦秃
浑为云南行省平章政事讨之。秋七月己卯，享于太
庙。丙戌，以辽阳吾者野人等未靖，命太保伯撒里为
辽阳行省左丞相镇之。丁亥，降诏招谕死可伐。散毛
洞蛮覃全在叛，招降之，以为散毛誓厓等处军民宣
抚使，置官属，给宣敕虎符，设立驿铺。癸巳，诏选怯薛
官为路府县达鲁花赤。丙申，以朵儿直班为中书右
丞，荅儿麻为参知政事。壬寅，以御史大夫亦怜真班
等知经筵事。甲辰，京畿奉使宣抚定定奏言“御史撒
八儿等罪，杖黜之。”时诸道奉使，皆与台宪“互相掩蔽，
惟定定与湖广道拔实纠举无避。”八月丙午，命江浙
行省右丞忽都不花、江西行省右丞秃鲁统军合讨
罗天麟。戊申，祭社稷。是月，车驾还自上都。九月乙酉克复长汀。戊子，邵武地震，有声如鼓，至夜复鸣。冬十
月，思靖猺寇犯武冈，诏湖广省臣及湖南宣慰元帅
完者帖木儿讨之，俘斩数百级，猺贼败走。闰月乙亥，
诏赦天下，免差税三分，水旱之地全免。靖州猺贼吴
天保陷黔阳。癸未，汀州贼徒罗德用杀贼首罗天麟、
陈积万，以首级送官，馀党悉平。十二月丁丑，省臣改
拟明宗母寿章皇后徽号曰“庄献嗣圣皇后。”己卯，改
立山东东西道宣慰使司都元帅府，开设屯田，驻军
马。甲申，诏复立大护国仁王寺、昭应宫财用规运总
管府，凡贷民间钱二十六万馀锭。辛卯，有司以赏赉
泛滥，奏请恩赐必先经省、台、院定拟。甲午，设立海海、
剌秃屯田二处。诏犯赃罪之人，常选不用。复立八百
宣慰司，以土官韩部袭其父爵。辛丑，以吉剌班为太
尉，开府置僚属。壬寅，山东、河南盗起，遣左右阿速卫
指挥不儿国等讨之。是岁，黄河决。尚书李䌹请躬祀
郊庙，近正人，远邪佞，以崇阳抑阴，不听。